open-index/open-wikipedia-markdown huggingface dataset:
எரிச்சல்

**எரிச்சல்** (*Irritability*) என்பது விலங்குத் திணையைச் சேர்ந்த ஒரு நபரின் அசௌகரியத்தினைக் குறிக்கும். எந்த ஒரு நிகழ்வோ செயலோ ஒரு விலங்கினை தன்னிலையிலிருந்து நழுவ வைக்கிறதோ அதனை எரிச்சலூட்டும் செயலெனக் கூறுவர்.

## மருத்துவத்தில் எரிச்சல்
மருத்துவத்தில் எரிச்சல் (Irritation) என்பது புண்களாலோ அல்லது காயங்களினாலோ ஆகும் அசௌகரியத்தினைக் குறிக்கும். இதனால் வீக்கம், இரத்தம் வடிதல், என்று பல உபாதைகள் ஆக நேரிடும்.

## பிராணிகளில் எரிச்சல்

சிப்பிகளின் உடலினுள்ளே மணல் புகுந்துவிடின் அது எரிச்சலினை உண்டாக்கி சிப்பியின் எதிர்க்கும் தன்மையினை தூண்டும். இதனால் முத்துக்கள் உண்டாகும்.

## உசாத்துணை

## மேற்கோள்கள்

பகுப்பு:மனித உணர்வுகள்
பகுப்பு:உணர்ச்சிகள்
ராஜீவ் காந்தி விலங்கியல் பூங்கா

**ராஜீவ் காந்தி விலங்கியல் பூங்கா**, புனேவில் உள்ள காத்ரஜ் என்னும் பகுதியில் அமைந்துள்ளது. இதனை புனே மாநகராட்சி நிர்வாகத்தினர் பராமரித்து வருகின்றனர். சுமார் 130 ஏக்கர் பரப்பளவில் அமைந்துள்ள இப்பூங்காவானது, விலங்குகள் காப்பகம், பாம்பு பூங்கா, விலங்கியில் பூங்கா மற்றும் 42 ஏக்கர் பரப்பளவில் உள்ள காத்ரஜ் ஏரி உள்ளிட்டவைகளை கொண்டுள்ளது.

## வரலாறு

1953-ம் ஆண்டு புனே மாநகராட்சியால் சுமார் 7-ஏக்கர் பரப்பளவில் பேஷ்வா பூங்காவாக ஆரம்பிக்கப்பட்டது. இதே இடத்தில் மாதவ்ராவ் பேஷ்வா 1870-ம் ஆண்டு காட்டு விலங்குக் காட்சிச் சாலை நடத்தினார் என்பது குறிப்பிடத்தக்கது. பார்வதி மலை அடிவாரத்தில் பண்டைய கால கூண்டுகளில் அடைக்கப்பட்டு வைத்திருந்தனர்.

1986-ம் ஆண்டு, திரு. நீலம் குமார் காயிரே (இப்பூங்காவின் முதல் இயக்குநர்) காத்ரஜ் பாம்பு பூங்கா அமைத்தார். பின்னர், இது ராஜீவ் காந்தி விலங்கியல் பூங்காவானது.

1997-ம் ஆண்டு, மத்திய விலங்கியல் ஆணயத்தின் அறிவிப்பின்படி, காத்ரஜில் ஆரம்பிக்கப்பட்டது. இவ்விலங்கியல் பூங்கா 1999-ம் ஆண்டு ராஜீவ் காந்தி பெயர் சூட்டப்பட்டது. ஆரம்பத்தில் பாம்புகளும், மான்களும், குரங்குகளும் மட்டுமே இருந்தது. 2005-ம் ஆண்டு, பேஷ்வா பூங்காவில் இருந்த விலுங்குகள் அனைத்தும் இப்பூங்காவிற்கு கொண்டுவரப்பட்டது, அதன்பின்னர் பேஷ்வா பூங்கா மூடப்பட்டது.

அக்டோபர் 2010 முதல் அடிபட்ட விலங்குகளுக்கான காப்பகமும் செயல்படுத்தப்பட்டு வருகிறது.

## விலங்குகள்

இவ்விலங்கியல் பூங்காவில் ஊர்வன, பாலூட்டிகள் மற்றும் பல்வேறு வகையான பறவைகள் உள்ளன. வெள்ளைப் புலி, பெங்காலியப் புலி உள்ளிட்ட புலி வகைகளும், சிறுத்தை, மான், மயில், குரங்கு, யானை போன்ற மிருகங்களும் உள்ளன. முதலைகள், பாம்பு வகைகள், நட்சத்திர ஆமைகள் போன்ற ஊர்வன விலங்குகளும் உள்ளன.

சுமார் 160 வகையான பாம்புகளும், ஒன்பது அடி நீளமுள்ள பெரிய ராஜநாகமும் உள்ளது. பிரெய்லி முறையில் பாம்புகள் பற்றிய குறிப்புகளும் இப்பூங்காவில் உள்ளது.

## அமைவிடம்

நகரத்தின் மத்தியில் இருந்து சற்று தூரத்தில், இப்பூங்கா அமைந்துள்ளது. புனே சத்தாரா நெடுஞ்சாலையில், பாரதி வித்யாபீட பல்கலைக்கழகத்தின் அருகாமையில் உள்ளது. இப்பூங்கா புனேவிலிருந்து 8 கி.மீ. தொலைவில், காத்ரஜ் பேருந்து நிருத்தமருகில் உள்ளது. சுவர்கேட்டிலிருந்து பேருந்து மற்று ஆட்டோ வசதி உள்ளது.

## குறிப்புகள்

## வெளி இணைப்புகள்
*   அதிகாரப்பூர்வ இணையதளம் 

பகுப்பு:புனே
திகில்

**திகில்** என்பது மனிதர்களுக்கு ஏற்படும் ஒரு பயம் சம்பந்தமான உள்ளத்தின் உணர்வாகும். இது பயப்படும் போது ஏற்படும். திகிலின் அறிகுறிகளாவன: அதிக வியர்வை வெளியேறல், இதயம் வேகமாக துடித்தல் மற்றும் சுவாசம் வேகமாக நடைபெறல்.

## மேற்கோள்கள்

பகுப்பு:மனித உணர்வுகள்
பகுப்பு:உணர்ச்சிகள்
நம்பிக்கையின்மை

**நம்பிக்கையின்மை** அல்லது **அவநம்பிக்கை** என்பது தான் விருப்பப்பட்டதோ அல்லது எண்ணியதோ நடக்காது என்றெண்ணும் எதிர்மறை சிந்தனையாகும்.

## தடை
இவ்வுணர்ச்சி ஒரு எதிர்மறையான உணர்வென்றும் ஒருவரின் சாதனைக்கு குறுக்கே நிற்கும் என்றும் அறிய வேண்டும். சில நேரங்களில் நம்பிக்கையின்மை நலன் பயக்கிறது. எடுத்துக்காட்டாக தன் நீச்சல் திறமையில் நம்பிக்கை இல்லாதோர் காட்டாற்றிலோ பொங்கும் கடலிலோ குதிக்காது உயிர் பிழைப்பர். எனினும் பெரும்பாலும் இது செயல்களுக்கு தடையாக இருப்பதால் இது தீங்கினையே விளைவிக்கிறது, எடுத்துக்காட்டாக வாகனம் ஓட்ட தெரிந்த நபர் தான் எங்கு இடித்துவிடுவோமோ என வாகனமே ஓட்டாதிருத்தல் போல்.

## தொடரும் வாழ்வு
ஒருவரின் நம்பிக்கையானது அதிகரிக்கவும் குறையவும் இயலும். எனவே இதனை பெரிது படுத்த தேவை இல்லாவிடினும், தொடர்ந்து நிலவும் அவநம்பிக்கைக்கு சிகிச்சை அளித்தல் வேண்டும். எனினும் எவ்வாறான சிரமமான வாழ்வின் பகுதிகளிலும், நன்மை வரும் என எண்ணுவோர் தன் பாதையில் தொடர்ந்து பயனித்து வெற்றி காண்பர்.

## சிகிச்சை
இவ்வுணர்வினை எதிர்கொண்டு வெற்றி பெற சரியான வகையிலான மன உந்துதல் தேவை. இது உறவினரிடமோ, நட்பிடமோ, சுற்றத்திடமோ அல்லது மருத்துவ நிபுனர்களிடமோ பெற்று வாழ்வில் வளம்பட வாழ இயலும்.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
வி. எஸ். ரமாதேவி

**வி. எஸ். ரமாதேவி** (பெப்ரவரி 15, 1934-ஏப்ரல் 17, 2013) இந்தியத் தேர்தல் ஆணையத்தின் முதன்மை ஆணையராகப் பணியாற்றிய முதல் பெண். இவர் கர்நாடகம், இமாச்சலப் பிரதேசம் ஆகிய மாநிலங்களில் ஆளுநராகப் பதவி வகித்துள்ளார். சட்டம் பயின்ற இவர் ஆந்திரப் பிரதேசத்தின் மேற்கு கோதாவரி மாவட்டத்தில் பிறந்தார்.

ஏப்பிரல் 17, 2013 அன்று பெங்களூரில் உள்ள தமது இல்லத்தில் இறந்தார்.

## சான்றுகள்


## இணைப்புகள்
* ரமாதேவி - கர்நாடக அரசு தளத்தில் 
*  Biography at Governor of Karnataka website

பகுப்பு:1934 பிறப்புகள்
பகுப்பு:2013 இறப்புகள்
பகுப்பு:கர்நாடக ஆளுநர்கள்
பகுப்பு:இமாச்சலப் பிரதேச ஆளுநர்கள்
பகுப்பு:இந்தியத் தலைமை தேர்தல் ஆணையர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:குண்டூர் மாவட்ட நபர்கள்
டி. என். சேஷன்

**திருநெல்லை நாராயண அய்யர் சேஷன் ** (Tirunellai Narayana Iyer Seshan) அல்லது **டி. என். சேஷன்** (15 டிசம்பர் 1932 - 10 நவம்பர் 2019) இந்திய ஆட்சிப் பணி அலுவலராக இந்திய அரசின் பல்வேறு அரசுப் பொறுப்புக்களை வகித்து ஓய்வு பெற்றவர்.  இந்தியாவின் 10வது இந்தியத் தலைமைத் தேர்தல் ஆணையராக  திசம்பர் 12, 1990 முதல் திசம்பர் 11, 1996 வரை பொறுப்பேற்றவர். இந்த காலகட்டத்தில் அவர் தேர்தல் தில்லுமுல்லுகளை கட்டுப்படுத்துவதில் எடுத்த முனைப்பான நடவடிக்கைகளால் பெரிதும் அறியப்படுகிறார்.

## வாழ்க்கை
சென்னை மாகாணம், பாலக்காட்டில் உள்ள  திருநெல்லை எனும் சிற்றூரில் தந்தை டி. எஸ். நாராயணய்யர், தாயார் சீதாலட்சுமிக்கு பிறந்தவர் டி. என்.சேஷன்.
## கல்வி
பள்ளிப்படிப்பு பாலக்காடு பி.இ.எம். உயர்நிலைப்பள்ளி. பாலக்காடு அரசினர் விக்டோரியா கல்லூரியில் இண்டர் மீடியட். சென்னை தாம்பரம் கிருத்தவக் கல்லூரியில் பி.எஸ்.சி.(ஹானர்ஸ்), அமெரிக்காவின் ஹார்வர்டு பல்கலைக்கழகத்தில் எம்.பி.ஏ. (பொது நிர்வாகம்), இந்திய ஆட்சிப் பணி (1954) முடித்தார்.
## பணிகள்
கோவை, திண்டுக்கல் மாவட்டங்களில் உதவி ஆட்சியர், மதுரை மாவட்ட ஆட்சியர், போக்குவரத்து துறை இயக்குநர், வேளாண், தொழில்துறைச் செயலர், என தமிழகத்தில் பல்வேறு பதவிகளை வகித்தார். 1990 திசம்பர் 12ஆம் தேதி முதல் 6 ஆண்டுகளுக்கு இவர் தலைமை தேர்தல் ஆணையராக இருந்தபோது எடுத்த அதிரடி நடவடிக்கைகள் பல. இவரது சில நடவடிக்கைகள் பலத்த விமர்சனத்துக்கு உள்ளானபோதிலும் ஆணைய விதிமுறைகளுக்கு உட்பட்டு சீர்திருத்தங்களை செய்தது குறிப்பிடத்தக்கது.
## விருதுகள்
*ரமோன் மக்சேசே விருது (1995)
*அலகாபாத் பல்கலைக்கழகம் வழங்கிய எல்.எல்.டி. பட்டம் (1996)  

## இறப்பு
அவர் சென்னையில் உள்ள தனது இல்லத்தில் நவம்பர் 10, 2019 அன்று 86 வயதில் காலமானார்.  அவரது மறைவை முன்னாள் தலைமைத் தேர்தல் ஆணையர் எஸ். வை. குரைஷி அறிவித்தார்.

## மேற்சான்றுகள்

## வெளி இணைப்புகள்
*  டி.என். சேஷன்: இந்திய தேர்தல் ஆணையத்தின் நாயகனாக பார்க்கப்படுவது ஏன்?
* Biography 

பகுப்பு:1932 பிறப்புகள்
பகுப்பு:இந்தியத் தலைமை தேர்தல் ஆணையர்கள்
பகுப்பு:இந்திய அரசு அதிகாரிகள்
பகுப்பு:ரமோன் மக்சேசே விருது பெற்றோர்
பகுப்பு:2019 இறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:பாலக்காடு மாவட்ட மக்கள்
ராவூரி பரத்வாஜ்

**ராவூரி பரத்வாஜ்** (பிறப்பு:1927) ஓர் தெலுங்கு மொழிக் கவிஞர். இவர் கவிதை, கட்டுரை, புதினம் எனப் பல வகையிலும் எழுத்துத் துறையில் பணியாற்றியவர். இவர் இதுவரை 37 சிறுகதைத் தொகுப்புகளையும், பதினேழு புதினங்களையும், ஐந்து வானொலி நிகழ்ச்சிகளையும் எழுதியுள்ளார். இவரது ஆக்கமான பாக்குடு ரால்லு என்ற நூலுக்காக, 48வது ஞானபீட விருது (2012 ஆம் ஆண்டுக்கானது) ஏப்பிரல் 17, 2013 அன்று அறிவிக்கப்பட்டது.
இவருக்கு ஆந்திரப் பல்கலைக்கழகம், நாகார்ஜுனா பல்கலைக்கழகம், ஜவகர்லால் நேரு தொழில்நுட்பப் பல்கலைக்கழகம் ஆகியவை கௌரவ முனைவர் பட்டங்கள் வழங்கின.
லோக் நாயக் நிறுவல் விருது 2009 ஆம் ஆண்டில் வழங்கப்பட்டது. இவரையும் சேர்த்து இதுவரை மூன்று தெலுங்கு மொழிக் கவிஞர்கள் ஞானபீட விருதுகளைப் பெற்றுள்ளனர்.

## ஆக்கங்கள்
* பாக்குடு ரள்ளு
* ஜீவன சமரம்
* தெலுசுகுன்டூ... தெலுசுகுன்டூ...
* லோகம் கோசம்
* இதி நாடி காடு
* ஆகள்ளு

## விருதுகள்
* ராஜலட்சுமி அறக்கட்டளை விருது (1987)
* தெலுங்கு கலாசமிதி கே.வி. ராவ், ஜோதிராவ் விருது (1987)
* ஆந்திரப் பிரதேச கலாரத்னா விருது (2007)
* லோக் நாயக் அறக்கட்டளை விருது (2008)
* ஞானபீட விருது (2013)

## சான்றுகள்


## இணைப்புகள்

பகுப்பு:தெலுங்கு கவிஞர்கள்
பகுப்பு:வாழும் மக்கள்
பகுப்பு:சாகித்திய அகாதமி விருது பெற்றோர்
பகுப்பு:1927 பிறப்புகள்
பகுப்பு:2013 இறப்புகள்
பகுப்பு:கிருஷ்ணா மாவட்ட மக்கள்
பேட்டை, திருநெல்வேலி மாவட்டம்

**பேட்டை** அல்லது **புதுப்பேட்டை** (*Pettai* or *Pudhupettai*) என்பது தமிழ்நாட்டின் திருநெல்வேலி மாநகரத்தில் உள்ள ஒரு பகுதியாகும், இது நெல்லை சந்திப்பில் இருந்து ஆறு கி.மீ. தொலைவில் சேரன்மகாதேவி மற்றும் முக்கூடல் செல்லும் காயிதே மில்லத் சாலையில் அமைந்துள்ளது. இங்கு அரசு தொழிற்பேட்டை ஒன்று உள்ளது. அதனால் இப்பகுதிக்கு இந்த பெயர் ஏற்பட்டிருக்கலாம் என கருதப்படுகின்றது. மேலும் இங்கு ம.தி.தா. கல்லூரியும், அரசு மேல் நிலைப் பள்ளியும் அமைந்துள்ளன, இங்கிருந்து மூன்று கி.மீ. தொலைவில் மனோன்மணியம் சுந்தரனார் பல்கலைக்கழகமும், ராணி அண்ணா மகளிர் கல்லூரியும் அமைந்துள்ளன.

## மக்கள் வகைப்பாடு
 
இந்திய 2001 மக்கள் தொகை கணக்கெடுப்பின்படி 1060 மக்கள் இங்கு வசிக்கின்றார்கள். இவர்களில் 534 பேர் ஆண்கள், 526 பேர் பெண்கள். பேட்டை மக்களின் சராசரி கல்வியறிவு 81.23% ஆகும்.

#### குறிப்பிடத்தகுந்த நபர்கள்
*காயிதே மில்லத் - சுதந்திர போராட்ட வீரர் மற்றும் இந்திய ஒன்றிய முஸ்லிம் லீக்கின் நிறுவனத் தலைவர்.

## மேற்கோள்கள்
டைகர் ஏர்வேஸ்

[thumbnail|[சிங்கப்பூர் சாங்கி வானூர்தி நிலையம்|சிங்கப்பூரின் சாங்கி வானூர்தி நிலையத்திலிருந்து எழும்பும் டைகர் ஏர்வேசின் வானூர்தி ஒன்று.]]
**டைகர் ஏர்வேசு சிங்கப்பூர்** (*Tiger Airways Singapore*)எனச் சேவை புரியும் **டைகர் ஏர்வேசு சிங்கப்பூர் பிரைவேட் லிமிடெட் ** (*Tiger Airways Singapore Pte Ltd*) நிறுவனம் ஓர் குறைந்த கட்டணச்சேவை வான்பயணச் சேவையாளராகும். இதன் தலைமையகம் சிங்கப்பூரில் உள்ளது. இது தென்கிழக்கு ஆசியா, ஆத்திரேலியா, சீனா, இந்தியா ஆகியவற்றில் உள்ள மண்டல சேரிடங்களுக்கு வான்பயணச் சேவைகளை வழங்குகிறது.  இதன் முதன்மை விமானத்தளமாக சிங்கப்பூர் சாங்கி வானூர்தி நிலையம் உள்ளது.

இதன் தலைமை அலுவலகம் சாங்கி வணிகப் பூங்கா சென்ட்ரல் 1இல் ஹனிவெல் கட்டிடத்தில் அமைந்துள்ளது. சிறந்த குறைந்த கட்டண சேவையாளராக 2006இலும் 2010இலும் விருதுகள் பெற்றுள்ளது.

## இலக்குகள்
 
டைகர் ஏர் சிங்கப்பூர் தற்போது சிங்கப்பூரினைச் சுற்றி ஐந்து மணிநேரத்திற்குள் செல்லக்கூடிய 38 இலக்குகளைக் கொண்டுள்ளது. இந்த 38 இலக்குகள் சிங்கப்பூரைச் சுற்றியுள்ள 9 நாடுகளில் உள்ளன.சீனா டைகர் ஏர் நிறுவனத்தின் பெரிய சந்தையாக விளங்கிவருகிறது. இங்கு மட்டும் ஒன்பது நகரங்களுக்கான விமானச் சேவையினை டைகர் ஏர் செயல்படுத்துகிறது.

## சேரிடங்கள்
டைகர் ஏர்வேசு கீழ்காணும் இடங்களுக்கு தனது சேவையை வழங்குகிறது :
*  : அடிலெயிட், அலைசு இசுபிரிங்சு, கான்பரா, கோல்டு கோஸ்ட்டு, ஹோபார்ட், லான்செசுடன், ராக்காம்ப்டன், குயின்சுலாந்து|ராக்காம்ப்டன், சன்சைன் கோஸ்ட்டு, பேர்த், மேக்கே, மெல்பேர்ண்
*  : சென்சென், குவான்சூ, ஹைக்கூ, ஆங்காங்
*  : இங்கியோன்
*  : பெங்களூரு, சென்னை
*  : ஜகார்த்தா, மெடான்
* 
*  : கோட்டா கினபாலு, கோலாலம்பூர், குசிங்
*  : மணிலா
* 
*  : பேங்காக், பூகெத்
*  : ஹனோய், ஹோ சி மின் நகரம்

## வானூர்தி தொகுதி
மார்ச்சு 31, 2013நிலவரப்படி டைகர் ஏர்வேசின் தொகுதியில் கீழ்வரும் வானூர்திகள் உள்ளன:


**டைகர் ஏர்வேசு சிங்கப்பூர் தொகுதி**



அனைத்து வானூர்திகளும் ஒரே கட்டணவகை கொண்ட 180 குறைந்த கட்டண இருக்கைகள்  கொண்டவை.  இருக்கைகளுக்கிடையேயான இடைவெளி சீர்தர இருக்கைகளிடையே 72.5&nbsp;செமீயாகவும் கூடுதல் கால்வெளி உள்ள இருக்கைகள் மற்றும் வெளிவாயில் வரிசை இருக்கைகளுக்கு 97.5&nbsp;செமீயாகவும் உள்ளது.

சூன் 21, 2007இல் அமெரிக்க டாலர்2.2 பில்லியன் பெறுமானமுள்ள மேலும் 30  வானூர்திகளை வாங்கவும் வேண்டுமானால் மேலும் 20 வானூர்திகளைப் பெறவும் உள்ளடக்கிய தீர்மான மடலை கையெழுத்திட்டிருப்பதாக அறிவித்தது. இவை 2011இலிருந்து 2014க்குள் வழங்கப்பட வேண்டியவை. இத்தீர்மானத்தை அக்டோபர் 10 அன்று டைகர் ஏர்வேசு உறுதி செய்தது. இவை ஆசிய பசுபிக் பகுதிகளுக்கான சேவைகளிலும் ஆத்திரேலியாவின் உள்ளூர் சேவைகளுக்கும் பயன்படுத்தப்போவதாக அறிவித்தது. 2007ஆம் ஆண்டின் திசம்பரில் தனது விருப்பத்தேர்வாக இருந்த கூடுதல் வானூர்திகளையும் வாங்கப்போவதாகவும் இதனால் தனது மொத்த ஏர்பஸ் ஏ320 வானூர்தித் தொகுதி 70ஆக  உயரும் எனவும் அறிவித்தது 

## மேற்சான்றுகள்

## வெளி இணைப்புகள்

*டைகர் ஏர்வேசு 
*டைகர் டேல்ஸ் ஊர்தியுள் இதழ் 

பகுப்பு:சிங்கப்பூரில் போக்குவரத்து
பகுப்பு:விமானசேவை நிறுவனங்கள்
எல். கே. பி. லகுமையா

thumb
**எல். கே. பி. லகுமையா** ( அக்டோபர் 2  1913 - ஏப்ரல் 16 2013 ) இவர் இந்திய விடுதலைப் போராட்ட வீரரும்,  காந்தியவாதியும் ஆவார்.

இவர் காந்தியடிகளின் உத்தரவின்படி திண்டுக்கல் மாவட்டம் சின்னாளப்பட்டி அருகே காந்திகிராமம் உருவாக 25 ஏக்கர் நிலத்தையும்  ரூ.25 ஆயிரம் ரொக்கமும் நன்கொடையாக அளித்தார்.

## அரசியல் பங்களிப்பு
இவர் சின்னாளப்பட்டி பேரூராட்சியின் தலைவராகவும், காந்தி கிராம நிறுவனத்தின் அறங்காவலர் குழு உறுப்பினராகவும் பதவி வகித்துள்ளார்.

## மறைவு
இவர் 100 ஆண்டுகள் வாழ்ந்து தனது சொந்த ஊரில் காலமானார்

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:1913 பிறப்புகள்
பகுப்பு:2013 இறப்புகள்
மனக்கலக்கம்

**மனக்கலக்கம்** (Confusion) என்பது தெளிவாக சிந்திக்க இயலாமல் போவதோ அல்லது பல சிந்தனைகள் ஒன்றாக வந்ததனால் கொண்ட குழப்பத்தையோ குறிக்கும்.

## காரணங்கள்
தவறான மருந்துகளினை அளித்ததாலோ அல்லது மருந்துகளினை அதிகமாக உண்டுவிட்டாலோ, இவ்வாறான நிலை ஏற்படலாம்.

மூளை திடீரென்று நோய்வாய்ப்பட்டாலும் சரியாக இயங்காததாலும் இவ்வாறான நிலை ஏற்படும்.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
தொல்காப்பியம் கண்ட தமிழியல்

தொல்காப்பியம் தெளிவாகத் தெரியும் இடைச்செருகல் பகுதிகளை விட்டுவிட்டுப் பார்க்கையில் கி.மு. நான்காம் நூற்றாண்டில் தோன்றிய நூல் எனக் கண்டறிந்துள்ளனர். தொல்காப்பியம் தமிழ்மொழியை அறிவியல் கோணத்தில் அலசிப் பார்க்கும் ஓர் இலக்கண நூல். இலக்கணத்தை இக்காலத்தில் மொழியியல் எனக் கூறுகின்றனர். 

தொல்காப்பியம் தமிழ்மொழியை எழுத்து , எழுத்து தனித்தும் சேர்த்தும் சொல்லப்படும்போது ஒன்றைச் சுட்டும் சொல் , சொற்கள் தொடர்ந்து நின்று வாழ்வியலை உணர்த்தும் பொருள்  என மூன்று நிலைகளில் வகைப்படுத்திக்கொண்டுள்ளது. 

## எழுத்து
:தனிநிலை எழுத்து , புணர்நிலை எழுத்து , எழுத்தொலி பிறக்கும் முறை , எழுத்துக்கள் இணையும் நிலை , இணையும் புணர்ச்சியில் சில தொகுதி எழுத்துகள் புணரும் பாங்குகள் , அவை சாரியை முதலான உருபுகள் சேர்ந்து புணரும் நிலை , உயிரெழுத்தில் முடியும் சொற்கள் புணரும் பாங்கு , மெய்யெழுத்தில் முடியும் சொற்கள் புணரும் பாங்கு , குற்றியலுகர ஒலியில் முடியும் சொற்கள் புணரும் பாங்கு  - என எழுத்துக்களால் மொழி எய்தும் முறைமைகள் எழுத்துப் பகுதியில் கூறப்படுகின்றன.

## சொல்
:கருத்துணர்த்தும் சொற்கள் புணர்ந்து மயங்கும் முறைமை , பெயரானது வினையோடு மயங்கும்போது செய்வது போலவும், செய்யப்படுவது போலவும் உருபால் வேறுபடும் நிலை , ஒரு வேற்றுமை உருபானது தன் வேற்றுமைப் பொருளை உணர்த்தாமல் வேறொரு வேற்றுமைப் பொருளை உணர்த்தும் நிலை , பெயர் விளிக்கப்படும் முறைமை , பெயர்கள் தோன்றும் பாங்கு , வினைகள் தோன்றும் பாங்கு , மொழியும் தொடரில் பெயரோடும் வினையோடும் சேர்ந்து, பெயராகவோ வினையாகவோ கொள்ளமுடியாதபடி இடைப்பட்டு இணையும் சொற்கள் , ஒரு சொல் பல பொருளுக்கும், பல சொல் ஒரு பொருளுக்கும் உரியனவாகும் உரிமை , இந்த எட்டுப் பிரிவுகளில் சொல்லப்படாமல் எஞ்சி நிற்கும் சொல்லைப்பற்றிய துணுக்குச் செய்திகள்  - என்பன சொல்லைப் பற்றிய நெறிமுறைகள்.

## பொருள்
:எழுத்தும் சொல்லுமாகிய மொழியின் வெளிப்பாடு வாழ்க்கையின் இலக்காகிய இலக்கியங்களாக வெளிப்பட்டு வாழ்க்கைப்பொருளை வளப்படுத்தும். உடலுறவு கொள்ளும் அக-வாழ்க்கை , ஊருறவு கொள்ளும் புறவாழ்க்கை , காதலர் உறவு , கணவன்-மனைவியர் உறவு , இலக்கியங்கள் குறிப்பால் பொருள் உணர்த்தும் பாங்கு , உடல் உணர்வுகள் பொருள் உணர்த்தும் பாங்கு , உவமைகளால் பொருள் உணர்த்தும் இலக்கியப் பாங்கு , இலக்கியங்களாக அமைந்துகிடக்கும் செய்யுளின் பாங்கு , தமிழ்மொழியில் வழிவழியாகப் பயன்படுத்தி மரத்துப்போன சொற்கள்  - ஆகியவை தமிழின் கருத்தறிய உதவும் மொழிப்பொருள்கள்.
## மேலைய மொழியியலார் நெறியில் தொல்காப்பிய மொழியியல்

மேலே காட்டப்பட்ட தொல்காப்பியர் கண்ட மொழியியலை மேலையர் மொழியியல் நோக்கில் ஒப்பிட்டுக் காணின் படத்தில் காண்பது போல் அமையும். தொல்காப்பியத்தில் உள்ள நூன்மரபு, மொழிமரபு, பிறப்பியல் செய்திகள் மரபு என்பதனுள் அடங்கும். நூன்மரபு இயலில் கூறப்பட்ட எழுத்தொலி இணைவைத் தொல்காப்பியம் எழுத்து மயக்கம் என்று குறிப்பிடுகிறது. தொல்காப்பியம் சொல்லை அதன் இயல்பு நோக்கிப் பெயர்ச்சொல், வினைச்சொல், இடைச்சொல், உரிச்சொல் என்று பாகுபடுத்துகிறது. சொல் வழங்கும் இடத்தை நோக்கி இயற்சொல், திரிசொல், திசைச்சொல், உரிச்சொல் என்றும் பாகுபடுத்துகிறது. பொருளியலில் மொழியில் கருத்தைப் பயன்படுத்த நூல்கள் கையாண்டுள்ள முறைமைகள் கூறப்படுகின்றன.

## அடிக்குறிப்பு

பகுப்பு:தொல்காப்பியம்
தமிழர் வாழ்வியல் சடங்குகள்

ஒரு தனி மனிதனின் பிறப்பு முதல் அவனுடைய இறப்பு வரையிலும் பல படிநிலைகளைத் தாண்டி வருகிறான். அவ்வாறாகச் செய்யப்படும் காரியங்கள் ஒரு சில வரையறுக்கப்பட்ட பழக்க வழக்கங்களுக்கு உட்படுத்தப்பட்டு சமுதாயத்திற்குள்ளாகவே பரவலாகச் செய்யப்படும் பாங்கினையும் காண முடிகின்றது. இவ்வழக்கங்களே காலப்போக்கில் சடங்குகள் என்று பெயர பெற்றது. சடங்குளை ஒரு சமுதாயத்தின் பண்பாட்டின் அடிப்படையில் பிரிக்க முடியாத ஓர் அங்கம் எனலாம். உலகம் முழுவதும் சடங்குகள் காலத்திற்கேற்ப மாறியோ அல்லது சடங்குகளைச் செய்பவரின் தேவைக்கேற்ப எளிமைப்படுத்தப்பட்டோ பரிணாமத்திற்கு வித்திட்டிருக்கலாம். ஆனால், சடங்குகளை நிச்சயமாக யாராலும் மறக்கவோ அல்லது மறுக்கவோ முடியாது. சில இடங்களில் சடங்குகள் பரிணாமத்திற்கு உட்படுத்தப்பட்டு விரிவாக்கவும் பட்டிருக்கலாம். ஒரே சடங்கினை வெவ்வேறு பின்னணியைச் சேர்ந்த இருவேறு சமுதாயத்தினர் மேற்கொள்வது, சடங்கின் பன்முகத் தன்மையையும் ஏற்புடைத் திறனையும் காட்டுகின்றது. பண்பாட்டிற்கு நேரடித் தொடர்பில்லாத சடங்குகளும் மதங்களின் அடிப்படையில் ஓர் ஊடகமாக மாறி காலப்போக்கில்  நிலைத்து விடுகின்றன. சில நேரங்களில் காலத்தின் வேகத்தாலும் சடங்குகளின் பரிணாம மாற்றத்தாலும், மூதாதையர்களின் பல்வேறான சடங்குகளின் அடிப்படைகள் கைவிடப்பட்டுப் புதிய கூறுகளும் இணைக்கப்படும் வாய்ப்பும் இருக்கின்றது. சடங்கு என்பது ஒருபோதும் தன் நிலையிலிருந்து விலகிச் செல்வதே இல்லை. தமிழர்களின் வரலாற்றுப் பாரம்பரியங்களிலேயே விழாக்களும் சடங்குகளும் அவன் வாழ்வோடு ஒன்றியைந்த புலனாகும் என்று அறிஞர்கள் பகருகின்றனர். தமிழர்களின் வாழ்வியல் முறையில் விழாக்களும் சடங்குகளும் பெருமை வாய்ந்தவையாகவும் காணப்படுகின்றன. தமிழர்களின் விழாக்களுக்கும் சடங்குகளுக்கும் முக்கியமான தனிச்சிறப்புகள் உண்டெனில் அது மிகையாகாது. ஒரு மனிதனின் வாழ்வில் நிகழும் முக்கிய நிகழ்வுகளைக் குறித்து ஒவ்வொரு சமூகமும் அது தொடர்பான சடங்குகளையும் சம்பிரதாயங்களையும் கொண்டிருக்கின்றது. இத்தகைய சடங்குகள் சமயப் பின்புலன்களைப் பற்றியதும் சமயச் சார்புடையனவாகவுமே இருக்கின்றது. ஆகவே, வெறுமனே சடங்குகள் அல்லது சம்பிரதாயங்கள் என்று சொல்லப்படுவன மனிதனின் முற்போக்குச் சிந்தனையில் அமைந்த ஓர் ஏடல் என்று சொல்ல முடியாது. ஏனென்றால் சடங்கு சம்பிரதாயங்கள் என்று சொல்லப்படுவன ஒரு சமுதாயத்தின் பண்பாடு என்றும் அவர்களின் நம்பிக்கை அல்லது இறை விசுவாசத்தின் கண்ணாடி என்றும் கூறலாம்.

பகுப்பு:தமிழர் பண்பாடு
கால்நடைத் தீவனம்

**கால்நடைத் தீவனம்** (cattle feed) என்பது கால்நடைகளான ஆடு, மாடு, பசு, எறுமை போன்ற மனிதரைச் சார்ந்திருக்கும் விலங்குகளுக்கு அளிக்கப்படும் உணவாகும்.

## உண்ணும் முறை
# பயிர்களை மேய விடுதல்
# பயிர்களை அறுத்து விலங்குகள் இருக்கும் பட்டியில் வைத்தல்
# குதிர் போன்ற பெரும் சேமிப்புகளிலிருந்து அளித்தல்: பொதுவாக குதிரில் கால்நடைகளைக்கட்டி விட்டு அதனை உண்ண வைப்பர்.
# புண்ணாக்கு நீரில் கலந்தோ கலக்காதோ இடுவது பழக்கம். பால் கறக்கும் மாடுகளுக்கு பருத்தி கொட்டையும் புண்ணாக்கும் கலந்து கொடுப்பது வழக்கமாகும்.

### புண்ணாக்கு வகைகள்
# தேங்காய்ப் புண்ணாக்கு
# கடலைப் புண்ணாக்கு
# எள்ளுப் புண்ணாக்கு

## வேளாண்மையும் கால்நடை வளர்ப்பும்
பொதுவாக பண்ணையாளர்களும் உழவரும் வேளாண்மையும் கால்நடை வளர்ப்பும் சேர்ந்தே செய்வர். பயிர்களில் மனிதருக்கு தேவையில்லதவற்றை கால்நடைகள் உண்ணுவதோடு, இது பொருளாதார ரீதியிலும் பயனளிக்கின்றது. கலந்து இரண்டையும் செய்வதே பொதுவாக உலகெங்கும் காண இயலும்.

## உசாத்துணை

பகுப்பு:வேளாண்மை
கூரைத் தோட்டம்

*கூரைத் தோட்டம்* என்பது எவ்வித கட்டிடத்தின் கூரையிலும் பயிர் செய்யும் கலையாகும். இது அழகிற்காக மட்டுமின்றி, சரிவர பயன்படுத்தினால் உணவிற்கும் பயன்படுத்த இயலும். இது போக இவை வெப்பத்தினை கட்டுக்குள் வைக்கவும், நீர் சார்ந்த பயன்களும், தோற்ற ஏற்றமும், பொழுதுபோக்கு அம்சங்களும், சுற்றுச்சூழல் பேணிக்காக்கும் பயன்களும் அளிக்கும். இவ்வகைத் தோட்டங்கள் பொதுவாக உணவுப்பொருட்களை விளைவித்தால் அதனை கூரை உழவு (rooftop farming) என்றும் கூறலாம். பச்சைக்கூரை வடிவமைத்து, நிலமின்றி உழவு செய்யும் முறைகளைக்கையாண்டு தொட்டி தோட்டங்கள் அமைப்பர். முன்னரே இருக்கும் இடம் போக கூடுதலாக இடம் கொள்ள கட்டட அமைப்பினை உட்புகுத்தியும், வளியில் பாலங்கள் போன்ற அமைப்புகள் மீதும் இவ்வுழவினை செய்வர்.
## வளர்ப்பு
வீட்டின் மாடிப்பகுதியில் காய்கறி மற்றும் அலங்காரச் செடிகள், மூலிகைச் செடிகள் வளர்க்கும் முறையான மாடித் தோட்ட வளர்ப்பு முறை பரவலாக பெருகி வருகிறது. இதனை ‘கூரைத் தோட்டம்’ என்றும் அழைக்கிறார்கள்.
## கவனித்தில் கொள்ள வேண்டியவை
* நீங்கள் வளர்க்கும் செடிகளின் தொட்டியின் நீர்க்கசிவினால் மேல் தளம் பாதி்க்கப்படலாம்.
* ஆணிவேர் கொண்ட செடிகளை கூரைத் தோட்டங்களில் பயன்படுத்துவதை தவிர்க்க வேண்டும்

## தொடர்பான படங்கள்

File:Temperature_profiles.JPG|பயன்கள்
File:Rain_runoff.JPG|விளைச்சல் முறை


## உசாத்துணை

பகுப்பு:வேளாண்மை
பகுப்பு:கட்டிடக்கலைக் கூறுகள்
டி. என். சதுர்வேதி

திரிலோகி நாத் சதுர்வேதி ஓய்வு பெற்ற இந்திய ஆட்சிப் பணியாளர்களில் ஒருவர். இவர் கர்நாடகம், கேரளம் ஆகிய மாநிலங்களில் ஆளுநராகப் பதவி வகித்தவர். 1990 ஆம் ஆண்டில் பத்ம விபூசண் விருதைப் பெற்றுள்ளார்.

பகுப்பு:1928 பிறப்புகள்
பகுப்பு:வாழும் மக்கள்
பகுப்பு:கர்நாடக ஆளுநர்கள்
பகுப்பு:கேரள ஆளுநர்கள்
பகுப்பு:1929 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
சேனல் யு.எஃப்.எக்ஸ்

**சேனல் யு.எஃப்.எக்ஸ்** (ஆங்கிலம்: *Channel UFX*) என்பது சென்னையை தலைமையகமாக கொண்ட யு.எஃப். குழுமத்தால் நடத்தப்படும் 24 மணி நேர இசை மற்றும் பொழுதுபோக்கு நிகழ்ச்சிகளை ஒளிபரப்பும் தொலைக்காட்சி சேனல் ஆகும். இத் தொலைக்காட்சி சேவை 2010 மே 29-ம் தேதி ஆரம்பிக்கப்பட்டது.  தமிழ்த் திரைப்படத்துறைப் பாடல்கள் மற்றும் தென்னிந்திய மொழிகளிலான நிகழ்ச்சிகளை இந்த அலைவரிசை ஒளிபரப்பி வருகின்றது. 

## நிகழ்ச்சிகள்
* கட்டிங்ஸ்
* ஃப்யூஸ்
* ஃபேம் புக் 
* ஹை ட்யூன்ஸ்
* ஹை ஆன் டிரெண்ட்ஸ் 
* நியூ ஃபால்டர்
* ஃபுட் பவுல் 
* பிளக் இன்
* டிரயாக்ஸ்
* அன் ரிசர்வ்ட்

## மேற்கோள்கள்

## வெளி இணைப்புகள்
* சேனலின் இணையதளம் 
* https://contact-emailsupport.net/
* https://data-macau4d.com
* https://project-end-time.org/
* https://kesehatanaz.com/
* https://auliarental.co.id/
* https://automotivetechnology.my.id/
* https://jadwalpertandingan.web.id/
* https://decodeko.co.id/
* https://apptech.my.id/
* https://designhomenatural.my.id/
* https://info-terbaru.biz.id/
* https://solutiontech.my.id/
* https://mydreamcars.my.id/
* https://menang-harian.my.id/
* https://nittayouka.com/
* https://chin-pao.biz.id/
* https://topolovgrad.net/
* https://bayanara.com/
* https://okaymalls.com/
* https://penzion-ubytovani.net/
* http://modsquadchallenge.com/
* https://tembakikan.web.id/

பகுப்பு:தமிழ்த் தொலைக்காட்சிச் சேவைகள்
மதநீர்

**மதநீர்** (Musth) என்பது ஆண் யானைகளுக்கு சில வேளைகளில் கண்ணுக்கும் காதுக்கும் இடைப்பட்ட சுரப்பிகளில் வழியும் நீர். இது இவைகளை மிகவும் ஆக்ரோசமாகவும் ஆபத்தாகவும் மாற்றும் தன்மையுடையது என்றும், இது ஆண்களின் பாலுணர்வினைச் சார்ந்ததென்றும் கூறுவர். இவ்வாறாக மதநீர் வழியும் காலத்தில் யானைக்கு மதம் பிடித்தல் என்று கூறுவர். பெண் யானைக்கு எக்காலத்திலும் மதநீர் சுரக்காது.

## காரணம்

டெஸ்டொஸ்டிரோன் என்ற ஹார்மோன் மதம் பிடிக்கா யானையை விட 60 மடங்கு அதிகமாக இருப்பதனை ஆய்வில் கண்டறிந்துள்ளனர். எனினும்

## பரிமாற்றங்கள்
மதம் கொண்ட யானைகள் மனிதரிடமும் (நன்கு பழகிய பாகனிடத்தும்), மற்ற யானைகள் மற்றும் விலங்குகளுடனும் சரிவர பரிமாற்றம் செய்யாமல் மிகவும் மோசமாக நடந்து கொள்கின்றன. மற்ற பிராணிகளை கொல்லவும் செய்கின்றன .

## பராமரிப்பு

எனவே இவை தன் மதம் பிடித்த நிலையிலிருந்து வெளியேறும் வரை தனித்து விடப்பட்டும், நன்றாக கட்டிப்போட்டும் பராமரிக்கப்படுகின்றன. மதம் பிடித்த தருவாயில் பணிகளை செய்ய விடமாட்டார்கள். மேலும் 

## சில ஆய்வுகள்
வயதில் முதிர்ந்த ஆண் யானைகளை புகுத்தினால் இளம் ஆண்கள் மதம் பிடிக்காதிருக்கின்றன என்றும் அவற்றின் அடங்கா குணமும் வெளிவராதென கண்டறிந்துள்ளனர்.

## உசாத்துணை

பகுப்பு:யானைகள்
குண்டு இரைச்சல்

thumb|right|ஒளியன் இரைச்சல் பாவனையாக்கம்
**குண்டு இரைச்சல்** (Shot noise) என்பது மின்சார ஊட்டங்களின் (மின்னூட்டுகளின்) ஒரு தனிப்பட்ட இரைச்சலை ஆதாரமாக கொண்ட ஒரு மின்னணு இரைச்சல் ஆகும். இந்த கலைச்சொல் சில நேரங்களில், குண்டு இரைச்சல் ஒளித் துகள்களின் பண்புகளுடன் தொடர்புடைய ஒளியியல் கருவிகளின் ஒளியன் பெருக்கிக்கு பயன்படுத்துவர்.

## மேற்கோள்கள்

பகுப்பு:மின்னணுவியல்
குறுக்குச் சுற்று

thumb|right|புயலின் போது மரக்கிளைகள் பட்டு ஏற்படும் ஒரு குறுக்குச் சுற்று
**குறுக்குச் சுற்று** அல்லது **கு/சு** (Short circuit or s/c) என்பது பெரும்பாலும் மின்சார மறிப்பு இல்லாத அல்லது குறைவானதாக உள்ள இடத்தில், திட்டமிடாத பாதையில் மின்சாரம் பாயுமாறு அமைந்துவிடுகிற ஒரு மின்சாரச் சுற்று ஆகும். குறுக்குச் சுற்றின் எதிர்மறை திறந்த சுற்றாகும். அது மின்சுற்றின் இரு கணுக்களுக்கு இடையில் அளவுகடந்த மின்தடை சேரும் பொழுது நேரும். ஆங்கிலத்தில் சார்ட்டு சர்கியூட் என அழைக்கப்பெறும் இச்சொல்லை சில வேலைகளில் மின்சார தடங்கல் பிறவற்றிற்கும் கூட தவறாக பயன்படுத்துவது ஒரு பொது வழக்காகும்.

## இவற்றையும் பார்க்க
திறந்த மின்சுற்று

## மேற்கோள்கள்

பகுப்பு:மின்னணுவியல்
உறை மின்சாரம்

**உறை மின்சாரம்** (Sheath current) என்பது மின்கம்பிகளில் ஏற்படும் மின்காந்த அலைகளின் ஒரு வடிவமாகும். இது அச்சொன்றிய வடத்தின் (coaxial cable) மேல் உறையினில் பாயக்கூடிய ஒரு மின்சாரமாகும். இது புவிசார் சுழி மின்னலை அல்லது தரை மின்னழுத்தினால் (ground potential) ஏற்படலாம்.

உறை மின்சாரம் பரிமாற்ற திறப்பாட்டினைக் குறைக்கக்கூடியது, மேலும் அருகிலுள்ள மின்னணுக் கருவிகளை இடையூறு செய்யக்கூடியது ஆகும். மேலும் இது, பயன்படு குறிகையை இரைச்சல் மின்னழுத்தமாக மேல் விதிக்கும் பொது அதிர்வுவகை குறிகைகளுக்கும் அச்சொன்றிய வடத்தின் முனைக்கும் உள்ள தரை மின்னழுத்த வேறுபாடுகளினால் ஏற்படக்கூடியது. தரை வட்டமிடல்களினாலும் உறை மின்சாரம் ஏற்படக்கூடும்.

பகுப்பு:மின்னணுவியல்
மின்னணு உணர்வு

மின்னணுவியலில், **உணர்வு** () (Sense) என்பது மின்திறன் வழங்கி மின்சுமையின் மீது சரியான மின்னழுத்தத்தை கொடுக்கப் பயன்படும் ஒரு தொழினுட்பம் ஆகும். எளிமையான மின்தேக்கிகள் இயல்பாகவே சரியான மின்னழுத்தத்தை கொடுக்கிறதென்றாலும், எந்த ஒரு மின்திறன் வழங்கியும் விரும்பும் மின்னழுத்திற்கும், உள்ளபடியான மின்னழுத்திற்கும் உள்ள வேறுபாட்டை உணர்த்த ஒரு வழிகாட்டல் கட்டகத்தை அமைக்க வேண்டியுள்ளது. வழிகாட்டல் கட்டகம் சரியாக வேலை செய்தால் தான் மின்திறன் வழங்கியும் சரியாக வேலை செய்யக்கூடும்.

மின்னணு உணர்வு இரண்டு வகைப்படும். அவை,

* உள்ளிட உணர்வு
* தொலைவிட உணர்வு

## மேலும் பார்க்க
*உணரி

## வெளி இணைப்புகள்
* நாசா டெக் (NasaTech)

பகுப்பு:மின்னணுவியல்
மின்னணு தெரிவுத்திறன்

**மின்னணு தெரிவுத்திறன்** (Selectivity (electronic)) என்பது ஒரு வானொலி அலையேற்பி, வேறு அலைவரிசைகளை தவிர்த்து வானொலி அலைகளை மட்டும் தெரிவு செய்யும் திறனைக் காட்டும் ஒரு அளவுகோல் ஆகும்.

மின்னணு தெரிவுத்திறனைப் பெரும்பாலும் விகிதமாக டெசிபெல்லில் குறிக்கப்பெறும். இது வெவ்வேறு அலைவரிசைகளில் உள்ள குறிகைத் திடத்தினை ஒப்பிட்டு பார்த்து கணக்கிடப்படுகிறது.

## மேலும் பார்க்க

* "Practical RF circuit design for modern wireless systems", volume I, by Les Besser and Rowan Gilmore; chapter 3.2.6, "Receiver selectivity" (p.&nbsp;113), .

பகுப்பு:மின்னணுவியல்
வேனிற்பள்ளி

**வேனிற்பள்ளி** என்பது சங்க காலத் தமிழர் கட்டட அமைப்புகளில் ஒன்றாகும்.  எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. அவற்றுள்  வேனிற்கால வெம்மைக்கேற்றாற்போல் அமைக்கப்பட்ட மாடம் வேனிற்பள்ளி எனப்படும்.  இம்மாடங்களில் காற்று தாராளமாய் வரும் வகையில் வாயில்களுக்கு நேராகச் சாளரங்கள்(சன்னல்) அமைக்கப்பட்டன. இத்தகைய அமைப்பை நேர்வாய்க்கட்டளை எனக் குறிப்பிட்டனர். 

 வானுற நிவந்த மேனிலை மருங்கில் 
வேனிற் பள்ளித் தென்வளி தரூஉம் 
நேர்வாய்க் கட்டளை

## மேற்கோள்கள்

பகுப்பு:கட்டிடக்கலை
கூதிர்ப்பள்ளி

**கூதிர்ப்பள்ளி**  என்பது  சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. கூதிர்காலம் என்பது கடுங்குளிர் காலமாகும். இக்காலங்களில் காற்று நன்கு வீசும் வேனிற்பள்ளியை விடுத்து கூதிர்ப்பள்ளியில் வசிக்கத் தொடங்குவர்  இதில் நேர்வாய்க்கட்டளை எனப்படும் சாளர அமைப்பு இருக்காது. காற்று அதிகம் நுழையாதவாறு குறுங்கண் சாளரங்கள் அமைக்கப்பட்டிருக்கும். இத்தகைய குறுங்கண் சாளரங்களின் வழியாய் வீசும் கடுங்காற்றுக்கும் ஆற்றாமல் மக்கள் முடங்கிக் கிடந்தமையை சிலப்பதிகாரம் குறிப்பிடுகிறது.

வேனிற்பள்ளி மேவாது கழிந்து கூதிர்ப்பள்ளி குறுங்கண் அடைத்து 

## மேற்கோள்கள்

பகுப்பு:கட்டிடக்கலை
வேயா மாடம்

**வேயா மாடம்** என்பது சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. இம்மாடங்களில் திறந்த நிலை மேல் தளமாகிய நிலாமுற்றமே  வேயா மாடம் எனப்பட்டது. முழுநிலவுக் காலத்தில் நிலவின்பம் துய்க்க இம்மாடங்கள் பயன்பட்டன.  

'நிலவுப்பயன் கொள்ளும் நெடுநிலா முற்றம்' 
என சிலம்பும் நெடுநல்வாடையும் சுட்டுகின்றன.

## மேற்கோள்கள்

பகுப்பு:தமிழர் வாழ்வியல்
பகுப்பு:கட்டிடக்கலைக் கூறுகள்
பகுப்பு:தமிழர் பண்பாடு
பகுப்பு:சங்க காலச் சமூகம்
வள்ளிக்கூத்து

**வள்ளிக்கூத்து** என்பது சங்ககாலத் தமிழர் ஆடிய ஒருவகைக் கூத்தாகும்.  ஆநிரைகளைக் கவரச் செல்லும் பொழுது, நாட்டிற்கு வளமும் வெற்றியும் தருமாறு 'வள்ளிக் கூத்தினை வீரர்கள் ஆடுவர். வாடும் இயல்புடைய வள்ளிச் செடியிலிருந்து இதனை வேறுபடுத்திக் காட்டுவதற்காக இதனை 'வாடா வள்ளி' எனத் தொல்காப்பியர் குறிப்பிடுகிறார்.

இதனை 
:வாடா வள்ளியின் வளம்பல தரூஉம் நாடு  என பெரும்பாணாற்றுப்படை குறிக்கின்றது.

## எப்படி ஆடினர்
மகளிர் முருகனுக்காக வெறிக் கூத்து ஆடுவது வள்ளி என்னும் புறப்பொருள் துறை ஆகும். இதனைச் சொல்லும் மேற்கோள் பாடல்:

:வேண்டுதி யான் ஈயும் விழைவோ விழுமிதே 
:ஈண்டு இயம் விம்ம இன வளையார் - பூண் தயங்கச்
:சூலமோடு ஆடும் சுடர்ச் சடையோன் காதலர்க்கு
:வேலனோடு ஆடும் வெறி. 
### பாடலின் செய்தி
யாம் ஆடும் வெறி ஆட்டத்தை நீ விரும்புகிறாய். என் விழுப்பம் விழுமியது. என்று வேண்டிக்கொண்டு வளையல் அணிந்த மகளிர் வள்ளிக் கூத்து ஆடுகின்றனர். முலைப்பூண் குலுங்க ஆடுகின்றனர். சுடர்ச் சடையான் சிவன் மகன் முருகனுக்காக ஆடுகின்றனர். முருகன் உருவில் வேல் வைத்திருக்கும் சாமியாடி வேலனோடு சேர்ந்து ஆடுகின்றனர்.

## மேற்கோள்கள்

பகுப்பு:சங்க காலக் கலைகள்
பகுப்பு:தமிழர் ஆடற்கலைகள்
முன்துறைமுகம்

**முன்துறை** என்பது சங்ககாலத்தில் கழிமுகங்களின் வெளிப்பகுதியில் காணப்படும் துறைமுகமாகும். இது கழிமுகத்தின் வெளிப்பகுதியை குறிக்கிறது என்பதை ஐங்குறுநூறு என்னும் சங்க இலக்கியத்தில் கூறப்படும் *முன்துறை இலங்குமுத்து உறைக்கும் எயிறுகெழு துவர்வாய்* என்னும் வரிகளின் மூலம் அறியலாம். மேலும் இம்முன்துறையில் நாவாய் நங்கூரமிட்டு பாய்மரத்தை மடக்கி வைத்திருக்கும் என்பதை *தூங்கு நாவாய், துவன்று இருக்கை* என்று பட்டினப்பாலை குறிக்கிறது. நீர்க்கலங்களில் இருந்து நிறை அதிகமான பொருட்கள் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான பெருந்துறைக்கு செல்லும். இதையே புறம் *கூம்போடு மீம்பாய் கலையாது புகாஅர்ப் புகுந்த பெருங்கலம்* என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாக கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.

## முன்துறைமுகங்கள்

## மேற்கோள்களும் குறிப்புகளும்


பகுப்பு:தமிழர் கப்பற்கலை
ஆரம்பம் (திரைப்படம்)

***ஆரம்பம்*** (*Aarambam*) *நவம்பர் 2013ல் வெளியான இந்தியத் தமிழ்த் திரைப்படம். [[ஏ. எம். ரத்னம்]], ஏ. ரகுராம் ஆகியோர் தயாரிக்க விஷ்ணுவர்த்தன் இயக்கும் இத்திரைப்படத்தில் [[அஜித் குமார்]], [[ஆர்யா]], [[நயன்தாரா]], [[டாப்சி பன்னு]] போன்றோர் முன்னணி வேடங்களில் நடித்தனர். யுவன் சங்கர் ராஜா பின்னணி இசையை அமைத்தார்.  இப்படம் 2013 ஆம் ஆண்டு அக்டோபர் 31 ஆம் நாள் திரையிடப்பட்டது. அதாவது 2013 ஆம் ஆண்டின் தீபாவளிக்கு இரண்டு நாள்களுக்கு முன்னதாக வெளியானது.*

இத்திரைப்படம், தமிழ்ப் பதிப்பில் மட்டும் சுமார் 20 கோடி ரூபாய் வருமானம் ஈட்டியதாகத் தயாரிப்பாளர் ஸ்ரீனு பாபு பேட்டி ஒன்றில் தெரிவித்தார். அஜீத் குமாரின் 100 நாட்கள் ஓடிய திரைப்படம் ஆரம்பம் 

## நடிகர்கள்
* அஜித் குமார் - அசோக் குமார் 
* ஆர்யா - அர்ஜுன் 
* நயன்தாரா - மாயா 
* டாப்சி பன்னு - அனிதா 
* மகேஷ் மஞ்சரேகர் - மகாதேவ்

## விருதுகள்
* விஜய் விருதுகள் (விருப்பமான திரைப்படம்)

### பரிந்துரைக்கப்பட்டவை
* சிறந்த தமிழ் நடிகருக்கான பிலிம்பேர் விருது
* விஜய் விருதுகள் (விருப்பமான நாயகன்)

## மேற்கோள்கள்

## வெளி இணைப்புகள்
*https://www.imdb.com/title/tt2555958/

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:பழிவாங்குதல் குறித்தான திரைப்படங்கள்
இரண்டாம் மூலம்

மின்னணுவியல் தொழிற்சாலைகளில், **இரண்டாம் மூலம்** (second source) என்பது முதல் மூலமான ஒரு நிறுவனத்தின் வடிவமைக்கப்பட்ட மின்னணுக் கருவிகளையும், பிற உறுப்புக்களையும் உற்பத்தி செய்யவும், விற்கவும் உரிமம் கொடுக்கப்பட்ட நிறுவனம் ஆகும்.

பொதுவாக பொறியாளர்கள், வாடிக்கையாளர்களும் ஒற்றை மூலம் கொண்ட தயாரிப்புகள் வாங்குவதில் தயக்கம் காட்டுவர். மிக பிரபலமான, இலாபகரமான தயாரிப்புகளை தயாரிக்க முடியாமல் போகும் நிலை கொடுப்போருக்கு ஏற்படுவது போன்ற ஆபத்துக்களை தவிர்ப்பதற்காக இந்த நடைமுறையாகும். எளிமையான திரிதடையம், மின்தடையம் போன்றவைகளுக்கு அப்பாதிப்பு இல்லை. ஆனால் சிக்கலான தொகுப்புச் சுற்றமைப்பைப் பொருத்தவரையில் விற்பவர் ஒன்று அல்லது அதற்கு மேற்பட்ட நிறுவனங்களுக்கு உற்பத்தி செய்யவும் விற்கவும் உரிமம் வழங்கப்படும்.

## மேற்கோள்கள்

பகுப்பு:மின்னணுவியல்
தொட்டறி உணரி

**தொட்டறி உணரி** (Tactile sensor) என்பது தொடுதல், விசை அல்லது அழுத்தம் போன்றவற்றை உணரக்கூடியதாக உள்ள ஒரு ஆற்றல்மாற்றி ஆகும். தொட்டறி உணரி எங்கெல்லாம் தொடு பரப்பும், அளக்கவேண்டிய மற்றும் பதிவுசெய்ய வேண்டிய சுழ்நிலையும் தொடர்புகொள்ள வேண்டுமோ அங்கெல்லாம் பொருத்தப்படும். தொட்டறி உணரிகள் தானியங்கியல், கணினி மென்பொருள் போன்ற பல வகைப் பயன்பாடுகளைக் கொண்டுள்ளது; பத்திரக் கட்டகத்திற்கும் கூட.

தானியங்கிவியலில் ஒரு புதிய திசைக்கு கொண்டுசெல்லக்கூடிய வகையில் ஒரு குறைந்த செலவுடைய தொட்டறி உணரியை கண்டறிந்துள்ளதாக ஹார்டுவேர்டு பல்கலைக்கழத்தின் பயன்பாட்டு அறிவியல் ஆய்வாளர்கள் கூறியுள்ளனர். இவ்வாய்வில் தானியங்கியின் கை முரட்டுத்தனமாகத் தனக்குக் கொடுத்த பணிகளைச் செய்யாமல் மென்மையாகச் செயல்படுகின்றன என ஹார்டுவேர்டு பல்கலைக்கழத்தின் செய்தியறிக்கையில் குறிப்பிடப்பட்டுள்ளது.

## மேற்கோள்கள்

பகுப்பு:மின்னணுவியல்
பிரெஞ்சு மொழிக்கான கியுபெக் வாரியம்

**கியூபெக் பிரெஞ்சு மொழிக்கான வாரியம்** (Office québécois de la langue française) என்பது கியூபெக்கில் பிரெஞ்சு மொழியின் நலத்தையும் வளர்ச்சியையும், ஆங்கிலமயமாக்கத்தை எதிர்ப்பதையும் இலக்காகக் கொண்ட ஒர் அரச நிறுவனம் ஆகும். கியூபெக்கில் பிரெஞ்சு மொழி அச்சுறுத்தலுக்கு உள்ளாகி இருந்தாக உணரப்பட்ட 1960 களில் இந்த அமைப்பு உருவாக்கப்பட்டது.  1977 ஆம் ஆண்டு கொண்டுவரப்பட்ட பிரெஞ்சு மொழி உரிமைச் சட்டம் இந்த அமைப்பின் நோக்குகளையும் அதிகாரங்களையும் விரிவாக்கியது. பிரெஞ்சு மொழியைப் பாதுகாப்பதற்காக கடுமையான சட்டங்களை இது அமுல்படுத்தி வருகிறது.

## அமுல்படுத்தும் சட்டங்கள்
* வணிகங்கள் பிரெஞ்சில் தமது வணிகத்தை முன்னெடுக்க வேண்டும் என்ற கட்டாயம்.
* வணிகங்கள் பயன்படுத்தும் கணினிகள், மென்பொருட்கள் அனைத்தும் பிரெஞ்சில் அமைய வேண்டும்.
* அரச மொழியாக பிரெஞ்சை அமுல்படுத்தல்.
* கல்வி மொழியாக பிரெஞ்சை அமுல்படுத்தல்.
* சட்ட மொழியாக பிரெஞ்சை அமுல்படுத்தல்.
* கியூபெக்கு குடிவருபவர்களின் பிரெஞ்சு மொழியறிவு பெற வேண்டும்.
* வணிக விளம்பரப் பலகைகளில் பிரெஞ்சு மொழியின் முதன்மைத்துவம்.
* உணவகங்களில் உள்ள உணவுப் பட்டியல்கள் பிரெஞ்சில் இருக்க வேண்டும்.

## இவற்றையும் பார்க்கவும்
* கனடாவில் பிரெஞ்சு மொழி
* கெபெக் பிரெஞ்சு

பகுப்பு:மொழி உரிமைகள்
பகுப்பு:கனடாவில் பிரெஞ்சு மொழி
முதல் நூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இரண்டு வகையாகப் பார்த்தனர்.  
நூலாசிரியர் தாமே ஆய்ந்து கண்ட உண்மைகளைக் கூறும் நூல் **முதல்நூல்**. முதல்நூலைப் பின்பற்றித் தன் கருத்துகளையும் இணைத்து எழுதப்படும் நூல் வழிநூல்.

;முதல்நூல்
முதல்நூல் பற்றித் தொல்காப்பியர் கூறும் கருத்தை நன்னூல் வழிமொழிகிறது.  

அறிவு விளக்கம் பெற்றவன் முனைவன்.  ஆள்வினை , ஊழ்வினை , சூழ்வினை  எனப்பட்ட வினைகளில் சூழ்வினை இல்லாதவன் இந்த முனைவன். இப்படிப்பட்ட முனைவன் தன் அறிவுக் கண்ணால் கண்ட உண்மைகளை வெளிப்படுத்தும் நூல் முதல். 

நன்னூலை நோக்கத் தொல்காப்பியம் ஒரு முதல்நூல்.

## அடிக்குறிப்பு

பகுப்பு:தொல்காப்பியம்
முனுமாக்காடு

**முனுமாக்காடு**, இந்தியாவின் தமிழ்நாடு மாநிலத்தில் தஞ்சாவூர் மாவட்டத்திற்கு உட்பட்ட பேராவூரணி வட்டத்தில் அமைந்துள்ள ஒரு சிற்றூர்.

## மேற்கோள்கள்
வழிநூல்

தமிழில் தோன்றிய நூல்களை அதன் உருவாக்கத்தைக் கருத்தில் கொண்டு இலக்கண நூல்கள் வகைப்படுத்திப் பார்க்கின்றன.
 
;தொல்காப்பியப் பார்வை
தொல்காப்பியம் நூல்களை முதல்நூல், வழிநூல் என இரண்டாக வகைப்படுத்துகிறது.  

**வழிநூல்** முதல்நூலின் வழியே தோன்றும் நூல் என்கிறது. 

தொல்காப்பியம் வழிநூலை 
#முதல்நூலைத் தொகுத்துச் சுருக்கமாகக் கூறும் நூல், 
#முதல்நூலை விரிவுபடுத்திக் கூறும் நூல், 
#முதல்நூலைத் தொகுத்தும் விரித்தும் கூறும் நூல், 
#முதல்நூலை மொழிபெயர்த்துக் கூறும் நூல் 

என மேலும் நான்கு வகைப்படுத்திப் பார்க்கிறது.  

;நன்னூல் பார்வை
நன்னூல் நூலை மூன்று வகைப்படுத்துகிறது. 
#முதல்நூல், 
#வழிநூல், 
#சார்புநூல் 
என்பன அவையாகும். 

* **வழிநூல்** - முதல்நூலின் கருத்துகளை முழுமையாக ஏற்று, பின்னோன் சில வேறுபாடுகளைக் கூட்டிக் கூறுவது வழிநூல். 

* **சார்பு-நூல் என்னும் புடைநூல்** - முதல்நூலில் ஒரு பகுதியையும், வழிநூலின் ஒரு பகுதியையும் ஏற்றுக்கொண்டு, அவர்களோடு மாறுபட்டுக் கூறும் நூல் புடைநூல் எனப்படும். 
## அடிக்குறிப்பு

பகுப்பு:நூல் வடிவமைப்பு
பகுப்பு:தொல்காப்பியம்
பகுப்பு:நன்னூல்
கெப்லர்-62

**கெப்லர்-62** என்பது லீரா பேரடையில் நமது சூரியனை விட சற்றே சிறிய அளவினதும், சற்றே வெப்பம் குறைந்ததுமான ஒரு சூரியன் ஆகும். இது பூமியிலிருந்து 1,200 ஒளியாண்டுகள் தொலையில் உள்ளதாகக் கணிக்கப்பட்டுள்ளது.

விண்வெளியில் உலவும் கோள்கள் தமது சூரியனைச் சுற்றிக் கடந்துசெல்வதைக் கண்டுபிடிக்கும் நோக்கத்தோடு நாசா நிறுவனம் விண்வெளியில் செலுத்தியுள்ள கெப்லர் (விண்கலம்), தனது பார்வைவீச்சில் கண்டுபிடித்த சூரியன்களுள் ஒன்றுக்கு *கெப்லர்-62* என்று பெயரிடப்பட்டுள்ளது.

## தகவல்கள்
2013, ஏப்பிரல் 18ஆம் நாள் வெளியிடப்பட்ட அறிவிப்பின்படி, கீழ்வரும் தகவல்கள் தெரிகின்றன:
*கெப்லர்-62 என்னும் சூரியனுக்கு 5 கோள்கள் உள்ளன.
*அக்கோள்களுள் இரண்டு மட்டும் திடத்தன்மை கொண்டவையாகவும், அச்சூரியனிலிருந்து பொருத்தமான தூரத்தில் அமைந்து, உயிர்வாழதகு நிலை கொண்டனவாகவும் உள்ளன. அந்த இரு கோள்களுக்கும் முறையே கெப்லர்-62இ, கெப்லர்-62எஃப் என்றும் பெயர் கொடுக்கப்பட்டுள்ளன.

## அளவைகள்
கெப்லர்-62 என்னும் சூரியன் நமது சூரியனின் பருமனில் 69% என்றும், ஆரையில் 62% என்றும் உள்ளது. அதன் மேல்மட்ட வெப்பம் 4925 ± 70 K ஆக உள்ளது. அது 7 ± 4 பில்லியன் ஆண்டுகளுக்கு முன் தோன்றியது.

பூமியிலிருந்து நோக்கும்போது கெப்லர்-62 மிக மங்கலாக உள்ளதால் சாதாரண கண்பார்வைக்குத் தெரியாது. அதன் பிரகாச அளவு 13.8 என்று கணிக்கப்பட்டுள்ளது.

## மேலும் காண்க
*கெப்லர் (விண்கலம்)

## குறிப்புகள்



## மேல் ஆய்வுக்கு

*Water Planets in the Habitable Zone: Atmospheric Chemistry, Observable Features, and the case of Kepler-62e and -62f, L. Kaltenegger, D. Sasselov, S. Rugheimer, 18 Apr 2013
* Kepler Mission - தேசிய வானூர்தியியல் மற்றும் விண்வெளி நிர்வாகம்.
* Video (02:27) - NASA Finds Three New Planets in "Habitable Zone" (04/18/2013).

பகுப்பு:புறக்கோள்கள்
பகுப்பு:கெப்லர் திட்டம்
சாமரம்

**சாமரம்** அல்லது **சவுரி** என்பது அரசர் மற்றும் தெய்வங்களுக்கு மரியாதைப் பொருளாக வீசப்படும் விசிறி ஆகும். இது ஈ முதலானவற்றை விரட்டவும் இதமான சூழலை ஏற்படுத்தவும் வீசப்படுகின்றது. இது கவரிமானின் மயிரில் இருந்து தயாரிக்கப்படுகின்றது.

இந்திய மற்றும் இந்தோனேசியா கலாசாரத்திலே சிவன் முதலான தெய்வங்களுக்கு சாமரம் வீசப்படுகின்றது. இந்து சமயம், தாவோயியம், மற்றும் பௌத்த கலாசாரங்களில் சாமரம் முக்கியம் பெறுகின்றது.

## மேற்கோள்கள்


பகுப்பு:இந்துக் கோயிலில் காணும் பொருட்கள்
பகுப்பு:இந்து சமய வழிபாட்டுப் பொருட்கள்
டாக்டைல்

**டாக்டைல்** (TakkTile) எனபது இதுவரை வடிவமைக்கப் பட்டதிலேயே மிக விலை மலிவான ஒரு வகைத் தொட்டறி உணரி ஆகும். இதுகாறும் தொட்டறி உணரியை தயாரிப்பது கடினமானதாகவும், விலையுயர்ந்து வந்ததாகவும் இருந்து வந்தன. கடந்த ஏப்ரல் 18, 2013 அன்று ஹாட்டுவேர்டு பல்கலைக்கழகத்தின் பயன்பாட்டு அறிவியல் கழக அறிக்கையின் படி, மிக எளிமையான வடிவமைப்பையும், விலை மலிவாகவும், **1-கிராம் தொடுதிறன்** வரை கொண்டதாக *டாக்டைல்* விளங்குகிறது.

இதில் ஒரு சிறிய காற்றழுத்தமானியும், வெற்றிடம் அடைத்த இரப்பரின் அடுக்கு ஒன்றும் சேர்க்கப்பட்டுள்ளது. இந்த டாக்டைல் தொட்டறி உணரியினால் காற்று அழுத்தத்தை உணரவும், 20 பவுண்டு நேரடி அழுத்தத்தை எதிர்கொள்ளவும் முடியும் என ஆய்வாளர்கள் கூறினர். மேலும் இது பிற தானியங்கியின் கைகளை முரட்டுத்தனமாக செயல்படவைப்பதை போலல்லாமல் மென்மையான செயல்பாட்டினை கையாளுவதால் இதனை மருத்துவ சிகிச்சை செய்யக்கூடப் பயன்படுத்த முடியும் என்று சென்டோஃப்டு மற்றும் டென்சர் ஆகிய ஆய்வாளர்கள் கூறுகின்றனர். தானியங்கியலில் இதனால் பெறும் தாக்கம் ஏற்படும் என ஆய்வாளர்கள் எதிர்நோக்குகின்றனர்.

## மேற்கோள்கள்

பகுப்பு:மின்னணுவியல்
வான்சேவை அழைப்புக் குறியீடுகள்

**வான்சேவை அழைப்புக் குறியீடுகள்** (*airline call signs*) வணிக வான்வழிப் கோக்குவரத்து நிறுவனங்களை *அழைக்கப்* பயன்படுத்தப்படும் குறியீடுகளாகும். ஒரு வானூர்தியை அடையாளப்படுத்த இது பயன்படுகிறது. பெரும்பாலான வான்பயண சேவையாளர்களின் பயன்பாட்டுமொழி ஆங்கிலமாக இருப்பதால் இது **கால்சைன்** எனப்படுகிறது.

வான்பயண வழித்திட்டம் வானூர்தி பதிவுஎண்ணைப் பயன்படுத்துவதில்லை. இந்த வான்வழியை அடையாளப்படுத்தும் வண்ணம் தனித்தன்மையுடைய குறியீடுகள் வழங்கப்படுகின்றன:
* மூன்று எழுத்துக்களால் ஆன சேவையாளர் குறியாடு  - (சில நாடுகளில் இரண்டு எழுத்துக்களைக் கொண்டதாகவும் இருக்கலாம்) இந்தக் குறியீட்டை வானூர்தி இயக்கும் நிறுவனங்கள், வான்பயணக் கட்டுப்பாட்டு ஆணையங்கள், மற்றும் பிற சேவைகளுக்கு ஐசிஏஓ* வரையறுக்கிறது (ஆவணம். 8585).
* நிறுவனத்தின் வான்பயண எண்ணை ஒத்திருக்கும், ஆனால் கட்டாயமில்லை, ஒன்றிலிருந்து நான்கு இலக்கங்களைக் கொண்டிருக்கும் எண் ([[பன்னாட்டு வான் போக்குவரத்து சங்கம்]]) 
* சில நேரங்களில் இரண்டு எழுத்துள்ள அடையாள பிற்சேர்க்கை.
வழக்கமாக, இந்த அடையாளக் குறியீடு திரும்பத் திரும்ப நேரும் வான்பயண வழித்திட்டங்களுக்கு (வழக்கமான வான்பயணங்கள்) மீளவும் பயன்படுத்தப்படுகின்றன.

எடுத்துக்காட்டுகள்: AFR3321 ( 3321) - RA306JC () - DLH213 () - AFL123 () - KAL908 ({{nobr | } 908}) - KLM16P (( 16P)

[[வானொலி]]த் தொடர்பில் இது *ஏஎஃப்ஆர்* என்பதற்கு *ஃபாக்ஸ்ட்ராட் ஆல்ஃபா ரோமியோ*  எனவும் *டிஎல்எச்* என்பதற்கு *டெல்ட்டா லிமா ஹோட்டல்* எனவும் குறிப்பிடப்படுகின்றன.

சில குறியீடுகளைக் கொண்டு வான்சேவை நிறுவனத்தை அடையாளம் காண்பதில் சிக்கல்கள் இருக்கலாம். இதற்கு பல காரணங்கள் உள்ளன:
* வரலாற்றுக் காரணங்கள்: தனது வரலாற்றில் நிறுவனத்தின் பெயர் மாற்றமடைந்தும் குறியீடு மாறாதிருத்தல். 
* ஏற்கனவே உள்ள பிறிதொரு வான்சேவையாளருடன் குழப்பம் நேராதிருக்க (eg ).
* வணிகக் காரணங்கள்: நிறுவனத்தின் பிரதிபலிப்பிற்காக  (eg  [[clubs]], symbol of Ireland)

அழைப்புக் குறியீடுகளின் பட்டியலுக்கு, காண்க: [[:en:List of airline call signs| ]].

== ஐஏடிஏ வான்சேவையாளர் அடையாளக்குறி ==
*'ஐஏடிஏ வான்சேவையாளர் அடையாளக்குறி ** (IATA airline designators) அல்லது **ஐஏடிஏ முன்பதிவு குறியீடுகள்*',  உலகின் பல்வேறு [[வான்வழிப் போக்குவரத்து நிறுவனம்|வான்சேவையாளர்களுக்கும்]] [[பன்னாட்டு வான் போக்குவரத்து சங்கம்]] (IATA) வழங்கும் இரண்டு வரியுருக்களைக் கொண்ட அடையாளக் குறியீடுகளாகும். இதன் வரையறை ஐஏடிஏயின் *சீர்தர அட்டவணை தகவல் செய்முறையேட்டில்*, விவரிக்கப்பட்டுள்ளது. மேலும் ஐஏடிஏயின்  *வான் சேவையாளர் குறியீட்டு விவரத்திரட்டில்''. இவை விளக்கப்பட்டுள்ளன. (இரண்டுமே ஆண்டுக்கு இருமுறை வெளியிடப்படுகின்றன.)

## மேற்சான்றுகள்

* Morten, Beyer and Agnew International Aviation Oracle 

## வெளி இணைப்புகள்
*  http://www.airlinecodes.co.uk/callsign.asp  
* International Civil Aviation Organization Official site
* ICAO On-line Publications Purchasing  Official site
* IATA's Airline and Airport Code Search 
* Airline Designator / Code Database Search (from Aviation Codes Central Web Site – Regular Updates)

பகுப்பு:வான் போக்குவரத்து
நித்தின் குமார் ரெட்டி

**நித்தின்,** தெலுங்குத் திரைப்படங்களில் முதன்மை வேடங்களில் நடிக்கிறார். இவர் ஆந்திரப் பிரதேசத்தில் உள்ள நிசாமாபாத்தில் பிறந்தவர்.

## திரைப்படங்கள்

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1983 பிறப்புகள்
சன் டிவி நெட்வொர்க்

**சன் டிவி நெட்வொர்க்** (சன் தொலைக்காட்சி வலையமைப்பு) என்பது தமிழ்நாட்டின், சென்னையில் அமைந்துள்ள மக்கள் ஊடக நிறுவனமாகும். சன் குழுமத்தின் பகுதியான இது ஆசியாவின் மிகப்பெரிய தொலைக்காட்சி வலையமைப்பாக உள்ளது. 14 ஏப்ரல் 1992 கலாநிதி மாறனால் தொடங்கப்பட்ட இந்நிறுவனம் பல்வேறு வகையான தொலைக்காட்சிகளையும் வானொலி அலைவரிசைகளையும் பல்வேறு மொழிகளில் நிர்வகித்து வருகிறது. 

இதன் அடையாளத் தொலைக்காட்சியான சன் தொலைக்காட்சி இந்தியாவின் முதல் தனியார் தமிழ்த் தொலைக்காட்சியாகும். சன் குழுமம் 2012 ஆம் ஆண்டிலிருந்து ஐபிஎல் தொடரில் ஐதராபாத் நகரை அடிப்படையாகக் கொண்ட சன்ரைசர்ஸ் ஐதராபாத் என்ற அணியை நிர்வகித்து வருகிறது.

## தயாரிப்புகளும் செயல்பாடுகளும்
### தொலைக்காட்சி அலைவரிசைகள்
சன் குழுமத்தில் தமிழ், தெலுங்கு, கன்னடம், மலையாளம் மற்றும் பெங்காலி போன்ற நான்கு மொழிகளில் 32 தொலைக்காட்சி அலைவரிசைகள் (24 நிலையான வரையறு தொலைக்காட்சி +8 உயர் வரையறு தொலைக்காட்சி) சொந்தமாகக் கொண்டு இயங்குகிறது. சன் குழுமம் 7 புதிய உயர் வரையறு தொலைக்காட்சி மற்றும் 3 புதிய எஸ்டி அலைவரிசைகளை துவங்கவுள்ளது. அதன் முதல்கட்டமாக வட இந்தியாவில் மராத்தி மொழியில் முதல் அலைவரிசையை அறிமுகப்படுத்தவுள்ளது. அதன் பின்னர் சன் குழுமத்தில் மொத்தம் 42 அலைவரிசைகள் இருக்கும்.

### புதிதாக வரவிருக்கும் அலைவரிசைகள்
* சன் மராத்தி
** மராத்தி மொழி பொழுதுபோக்கு அலைவரிசை.

### உயர் வரையறு தொலைக்காட்சிகள்
;புதிதாக வரவிருக்கும் உயர் வரையறு தொலைக்காட்சி அலைவரிசைகள்
* சன் செய்திகள் 
* ஆதித்யா தொலைக்காட்சி
* ஜெமினி மூவீஸ் 
* உதயா மூவீஸ் 
* சூர்யா மூவீஸ் 

### நிலையான வரையறு தொலைக்காட்சி

### முன்னர் ஒளிபரப்பான தொலைக்காட்சி

## அச்சு ஊடகம்
சன் குழுமத்தில் இரண்டு தினசரி செய்தித்தாள்கள் மற்றும் ஆறு பத்திரிகைகளை தமிழில் வைத்திருக்கிறது. 1977 ஆம் ஆண்டில் கே. பி. கந்தசாமியால் தினகரன் என்ற காலை செய்தித்தாள் நிறுவப்பட்டது. 2005 ஆம் ஆண்டில் சன் நெட்வொர்க்கால் கே. பி. கே. குமரனிடமிருந்து வாங்கப்பட்டது. இது இந்தியாவில் தினத்தந்திக்குப் பிறகு இரண்டாவது பெரிய புழக்கத்தில் உள் செய்தித்தாள் ஆகும். 

தமிழ்முரசு ஒரு மாலை செய்தித்தாள். இக்குழுவுக்கு குங்குமம், முத்தாரம் மற்றும் வண்ணத்திரை என்ற வார இதழும், குங்குமச் சிமிழ், குங்குமம் தோழி என்ற மாத இருமுறை இதழும் உண்டு.
* ஆன்மிக பலன்

## வானொலி நிலையங்கள்
இந்தக் குழு இந்தியா முழுவதும் 67 பண்பலை ஒலிபரப்பு வானொலி நிலையங்களை சூரியன் பண்பலை வானொலி, ரெட் பண்பலை வானொலி என்ற பெயரில்  ஒலிபரப்புகிறது.

## OTT இயங்குதளம்
* 

## தொலைக்காட்சி விநியோகம்
### டிடிஹ் சேவை
* 

### கேபிள் டி.வி
* 

## ஐபில் அணிகள்
* 

## மேற்கோள்கள்

## வெளி இணைப்புகள்
* 

பகுப்பு:சன் குழுமம்
பகுப்பு:இந்தியத் தொலைக்காட்சி வலைப்பின்னல்கள்
பகுப்பு:1993 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
+
குண்டே ஜாரி கல்லந்தய்யிந்தி

**குண்டே ஜாரி கல்லந்தய்யிந்தே** என்பது 2013 ஆம் ஆண்டில் வெளியான தெலுங்குத் திரைப்படம். இதன் திரைக்கதையை எழுதி இயக்கியவர் விஜய் குமார் கோண்டா. சிரேஷ்ட் மூவிசு நிறுவனத்தின் வாயிலாக என். நிகிதா ரெட்டி தயாரித்து வெளியிட்டார். இத்திரைப்படத்தில் நித்தின், நித்யா மேனன் ஆகியோர் முன்னணி வேடங்களில் நடித்துள்ளனர். ஜுவாலா கட்டா சிறப்புத் தோற்றத்தில் நடித்தார்.

## மேற்கோள்கள்

பகுப்பு:2013 திரைப்படங்கள்
பகுப்பு:2013 தெலுங்குத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
அ (கன்னடம்)

தமிழைப் போலவே கன்னடத்திலும் **அ**கரமே முதல் எழுத்து. இது ”ಅ” என்ற எழுத்தால் குறிக்கப்பெறும்.

thumbnail|கன்னட அரிச்சுவடியில் அ எழுத்து

## எழுத்து வளர்ச்சி
பிராமியில் இருந்து கன்னட எழுத்து தோன்றியதன் வளர்ச்சி கீழே காட்டப்பட்டுள்ளது.

## மேலும் பார்க்கவும்
* அ, தமிழ் எழுத்தும் அதன் வளர்ச்சியும்
## மேற்கோள்கள்

பகுப்பு:கன்னடம்
பகுப்பு:எழுத்துக்கள்
பகுப்பு:மொழிகளின் வரலாறுகள்
சிதறல் அளபுருக்கள்

**சிதறல் அளபுருக்கள்** (Scattering parameters) அல்லது **சி-அளப்புருக்கள்** (S-parameters) மின்சாரக் குறிகைகளினால் வெவ்வேறு நிலைத்த நிலை தூண்டல்கள் ஏற்படும் பொழுது, நேரியல் மின்சார வலையமைப்புகளின் மின்னியல் பண்புகளை விளக்குவதாகும்.

இந்த அளபுருக்கள் மின்சாரப் பொறியியல், மின்னணு பொறியியல் மற்றும் தெரிவிப்புப் பொறியியல் குறிப்பாக நுண்ணலை பொறியியல் போன்ற துறைகளில் பயன்படுகின்றன.

பகுப்பு:மின்னணுவியல்
உயர்வு நேரம்

**உயர்வு நேரம்** (rise time) என்பது மின்னழுத்தம் அல்லது மின்சாரப் படிச் சார்பினை விளக்கும்பொழுது, ஒரு குறித்த குறைந்த மதிப்பில் இருந்து குறித்த உயர்ந்த மதிப்பை குறிகையான மாற எடுத்துக்கொள்ளும் நேரம். அதே போன்று ஒப்புமை மின்னணுவியலில், இந்த மதிப்புகள் 10% இருந்து 90% வரை படியுயரம் அடையும். கட்டுப்பாட்டு கோட்பாடில், லெவைன்  கூற்றின் படி, உயர்வு நேரம் என்பது முடிவு மதிப்புடைய x% முதல் y% வரை உயர எடுத்துக்கொள்ளும் நேரம் ஆகும். மேலும் குறைந்த ஒடுக்க இரண்டாம் நிலை கட்டகங்களுக்கு 0%-100% என்றும், உய்ய ஒடுக்கத்திற்கு 5%-95% வரை என்றும், மிகையொடுக்கத்திற்கு 10%-90% என்றும் விளக்கியுள்ளார். வெளியீடு குறிகையின் வீழ் நேரத்தையும் சார்ந்துள்ளது. இரண்டு அளப்புருக்களும் (உயர்வு நேரம் மற்றும் வீழ் நேரம்) உள்ளீடு குறிகையையும், கட்டகத்தின் தன்மையும் சார்ந்ததாக உள்ளது.

## குறிப்புகள்

## மேற்கோள்கள்
*.

பகுப்பு:மின்னணுவியல்
சூரிய தேவன் (இந்து சமயம்)

**சூரியன்** என்பவர் இந்து தொன்மவியலின் அடிப்படையில் நவகிரகங்களில் முதன்மையானவர் ஆவார்.இவர் பிறந்த நட்சத்திரம் அஸ்தம் (கன்னி இராசி) ஆகும்.

தட்சனின் மகள் அதிதிக்கும் காசியப முனிவருக்கும் சூரியன் பிறந்தார். சூரியனுக்கு சாயா என்ற மனைவியும், இந்த தம்பதிகளுக்கு சாவர்ணி மனு, சனீஸ்வரன், தபதி என குழந்தைகளும் உள்ளதாக பாவிஷ்ய புராணம் கூறுகிறது. சூரியனின் மற்றொரு மனைவியின் பெயர் சந்தியா. இத்தம்பதிகளுக்கு பிறந்தவர் யமன்.

சூரியனின் முதல்-மனைவிக்கு பிறந்தவர்கள் யமன் மற்றும் யமுனை (நதி) எனவும், சூரியனின் முதல்-மனைவி சூரியனின் வெப்பம் தங்க முடியாமல் சிறிதுகாலம் அவரைப் பிரிந்திருக்க எண்ணி, தன்னைப்போலவே ஒரு நிழலை உருவாக்கிவிட்டு சென்றாள் எனவும், அந்த நிழல் உருவம் தான் சாயா எனப்படும் சூரியனின் இரண்டாவது மனைவி எனவும், சாயாவுக்கும் சூரியனுக்கும் பிறந்தவர் தான் நவக்கிரகங்களில் ஒருவராகிய சனி எனவும் கூறப்படுகின்றது. 

மகாபாரதத்தில் பாண்டவர்களின் தாயான குந்தி தனது சிறுவயதில் துர்வாச முனிவருக்கு ஆற்றிய சேவையினால் மனம் மகிழ்ந்த துருவாசர் குந்திக்கு ஒரு மந்திரம் உபதேசம் வழங்கினார் இம்மந்திரத்தை கொண்டு எந்த தேவரிடம் வேண்டுமானாலும் குழந்தை வரம் பெறலாம். விளையாட்டுப் பருவத்தில் இருக்கும் குந்தி இதை சோதித்துப் பார்ப்போம் என சூரிய தேவரிடம் மந்திரத்தை உச்சரித்தால் மனம் குளிர்ந்த சூரியதேவன் குந்திக்கு குழந்தையை வழங்கினார் அக்குழந்தை கர்ணன் ஆவார் மகாபாரதத்தில் இவர் தாராள கொடைவள்ளல் மாபெரும் வீரனும் ஆவார்.

### உதயகிரிநாதர் சூரியனார் கோவில்

மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சூரியனுக்கு தனி சன்னதியாக உதயகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் உதயமாகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும்  பிரதோச நாளில் காலையிருந்து மாலை வரை திறந்து இருக்கும்.

## இதனையும் காண்க
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

## மேற்கோள்கள்

பகுப்பு:ரிக் வேத கடவுள்கள்
பகுப்பு:தேவர்கள்
பகுப்பு:நவக்கிரகங்கள்
பகுப்பு:பன்னிரு ஆதித்தர்கள்
பகுப்பு:இந்துக் கடவுள்கள்